بیرەوەرییەکانی ئەسپە ڕەش
بیرەوەرییەکانی ئەسپە ڕەش (بە کورمانجی: Bîranînên Hespa Reş) فیلمێکی کوردییە لە دەرھێنانی شەھرام عەلیدی.

چیرۆکی فیلم 
ئاسکە لەگەڵ چەن لاوی تر ئەندامی گرووپێک بووە کە حەولی نەوژن کردنەوەی زمانی کوردی و چاپکردن و بڵاوکردنەوەی نھێی کتێب لە قوتابخانەکانی باکووری کوردستان دەدا کە لەناکاو لە ڕووداوێکدا شەھید دەبێ و ھەندێک وەسیەتی کردووە کە ھەڤاڵانی دانە بە دانە بەجێیان دێنن؛ یەکێک لە خواستەکانی ئاسکە دیتنەوەی دووبارەی ئەسپەکەیەتی کە لە منداڵییەوە لەگەڵی گەورە بووە و ناوی ماندانایە. زۆرینەی دیمەنەکانی فیلم لە چاوی مانداناوە دەگێڕدرێنەوە.

نمایشکردن 
ئەم فیلمە سەرەتا لە سینەماکانی سنە و مەریوان پیشان درا و دواتریش لە دوازدەھەمین فیلم فێستیڤاڵی جیھانیی کوردی بە شێوەی ئۆنڵاین و خۆڕایی بڵاو کراوە.

خەڵاتەکان 
 بیستەمین فێستیواڵی نێونەتەوەیی بوسان، کۆریای باشوور، یەکی تشرینی یەکەمی ٢٠١٥.
 دووھەمین فێستیواڵی فیلمی ئاسیا و ئوقیانووسیا، ئوسترالیا، تشرینی دووھەمی ٢٠١٥.
 پازدەھەمین فێستیواڵی نێونەتەوەیی ئەستەمبوڵ، تورکیا، شوباتی ٢٠١٦
 چوارەمین فێستیواڵی نێونەتەوەیی فیلمی دھۆک، ھەرێمی کوردستان، ئەیلوولی ٢٠١٦
 فێستیواڵی نێونەتەوەیی فیلمی سلێمانی، ھەرێمی کوردستان، تشرینی یەکەمی ٢٠١٦

سەرچاوەکان

بەستەرە دەرەکییەکان 
 بیرەوەرییەکانی ئەسپە ڕەش لە بنکەدراوەی ئینتەرنێتیی فیلمەکان

فیلمە کوردییەکان
فیلمە دراماکانی دەیەی ٢٠٠٠
فیلمەکان بە زمانی کوردی
فیلمەکانی ٢٠١٥
ئەو فیلمانەی لە کوردستان داندراون